Drie ringkoppe moet e-tol-debakel oplos | Maroela Media
Drie ringkoppe moet e-tol-debakel oplos
Pres. Cyril Ramaphosa het 'n taakspan bestaande uit die minister van vervoer, Fikile Mbalula, die minister van finansies, Tito Mboweni en die Gautengse premier, David Makhura, aangestel om 'n oplossing vir die krisis oor die Gautengse e-tol-stelsel te vind.
Met slegs 22% van gebruikers wat e-tol-rekeninge betaal en die ANC wat teen 'n groot spoed stemme in Gauteng verloor, het 'n openbare stryery oor e-tol die afgelope naweek tussen Makhura en Mboweni uitgebreek. Makhura wil die stelsel skrap, maar Mboweni wil dit behou en sê daar is nie geld om paaie andersins in stand te hou nie.
Met Mbalula nou ook op die taakspan, hel die waarskynlike uitslag van die gebeure oor daarna dat die stelsel wél geskrap gaan word. Mbalula het reeds verklaar dat hy wéét mense wil daarvan ontslae raak.
Waar die geld vandaan gaan kom om vir die opgraderings aan hoofweë te betaal, weet nugter.
In 'n verdere belangrike besluit het die kabinet die wetsontwerp aanvaar wat nasionale gesondheidsversekering sal daarstel. Eweneens is daar baie vrae oor waar die geld dáárvoor vandaan gaan kom.
Die minister van gesondheid, dr. Zweli Mkhize, sal Vrydag in die parlementêre debat oor sy begrotingspos meer duidelikheid gee. Hy sal ook vroeg volgende week met rolspelers vergader om dit te verduidelik.
Die kabinet het besluit dat die plan in fases geïmplementeer gaan word.
Goeie nuus vir Suid-Afrikaanse internetgebruikers is dat die Suid-Afrikaanse regering, in samewerking met die inligtingstegnologiereus Google, 'n hoëspoed-datakabel van Portugal na Suid-Afrika gaan aanlê.
Dit gaan addisionele kapasiteit skep en internetgebruik versnel.
Mthembu het namens die kabinet die stem dik gemaak oor munisipaliteite waar wanbestuur, korrupsie en geldmorsery voorkom. Hy het die ouditeur-generaal, Kimi Makwetu, aangemoedig om oortreders aan te kla of hulle te beveel om geld wat wanbestee is, persoonlik terug te betaal.
Toe aan hom uitgewys is dat 'n groot deel van die probleme in stadsrade op 'n politieke vlak lê, met raadslede wat byvoorbeeld aanstellings moet goedkeur, en dus gevra is watter instruksie die regerende party uit die kabinet laat hoor, kon Mthembu nie antwoord nie.
Hy kon net onderneem dat die minister van samewerkende regering, dr, Nkosazana Dlamini-Zuma, 'n aankondiging gaan doen.
'Dit het só vinnig gebeur,' sê pa na peuter brand
Dit sal nou interessant wees om te verneem hoe die Suid-Afrikaanse regering betrokke gaan wees. Dan, natuurlik as mens bvvoorbeeld 'n nuwe brug inwy, word 'n lint geknip wat oor die brug gespan is, as mens 'n skip "inwy" word 'n bottel sjampagne teen die boeg gebreek, nou as die regering die nuwe kabel "inwy" sal die SA minister van internasionale betrekkinge, Dr Naledi Pandor seker die kabel knip.
Laat diegene wat korrupsie gepleeg het en miljoene in hulle eie sakke gesit het opdok. Daar word miljoene spandeer met hofsake oor korrupsie maar daar kom dadels van
As hulle hier gelees het sou ek graag wou sê "Minister Mboweni moenie so geldgierig wees nie. Motoriste betaal alreeds met elke liter brandstof, elke lisensie en rybewys hernuwing, elke sent BTW vir die instandhouding van paaie. STOP DIE SOUSTREIN! STOP SIE GRATIS BEHUISING! STOP DIE GRATIS KRAG EN KRAGDIEFSTAL! STOP DIE GRATIS DIENSLEWERING! STOP DIE GRATIS TERSIÊRE OPLEIDING! STOP DIE GRATIS TV'S MET GRATIS LISENSIES! STOP DIE KINDERTOELAAG! VERKLEIN DIE KABINET! VERMINDER DIE LEKKER "DOEN NIKS" WERKERS IN STAATSDIENS! Om maar n paar te noem. Dan sal die geld wat ons op soveel maniere betaal vir goeie instandhouding van… Lees meer »
Waar gaan ons lisensie geld heen. In die vorige bedeling was die paaie met daardie geld gebou en onderhou. Daar is baie meer voertuie wat lisensies betaal as in die verlede. Dan is daar behalwe die voertuig lisensie nog 'n admin fooi van R72 wat veronderstel was om eenmalig R30 vir die aarto sisteem te wees. Nou wonder hulle waar gaan die geld vandaan kom.
Maar dis mos nou die einste Cyril wat die vorige taakspan gelei het en aanbevelings gemaak het oor die E-tols, waarvan niks gekom het nie. Aai die ANC herontwerp die wiel elke week maar vergeet van die speke om die wiel te laat draai.